hu en hu en hu hu hu hu en en hu en hu hu hu hu hu ru hu hu hu hu hu hu hu hu hu et en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
A Madách Színház népszerű színésznője, mágikus hangú énekesnő, reklámszerepe is emlékezetes. Az ezerarcú, vibráló Gallusz Niki palettája tovább bővült, nemrég filmszínésznőként is kipróbálta magát. Sas Tamás új filmje, a Szinglik éjszakája február 23-ától látható a mozikban: Gallusz Nikivel az egyik főszerepben.
– Ez az első filmszerepe. Miben különbözött ez a forgatás mindattól, amiben eddig része volt?
– Mozifilmben szerepelni merőben különbözik attól, ahogyan egy reklámfilm vagy egy videoklip készül. Több mint húsz napig forgattunk, nem kronológiai sorrendben. Talán az volt a legnehezebb, hogy megjegyezzem, milyen volt az attitűdöm egy-egy jelenetben, aminek a folytatását mondjuk csak napok múlva vettük föl. Mivel nem volt arra idő, hogy visszanézzük a jeleneteket, ezért az ösztöneimre és a rendező, Sas Tamás szemére kellett hagyatkoznom. Tamás egyébként egy végtelenül empatikus ember, nagyon jó volt vele együtt dolgozni.
– Hogyan került a filmbe?
– Akkoriban éppen nem volt feladatom az egyik bemutatón a Madáchban, és elkezdtem jógázni. Ha valaki megkérdezte tőlem, mit csinálok, viccesen azt feleltem: „Jógázni tanulok, és várom, hogy felkérjenek egy filmszerepre.” Addig mondogattam, amíg komolyan elkezdtem gondolkozni rajta: miért is nem játszottam még soha filmben? Rájöttem, hogy én egyszerűen nem forogtam filmes körökben, engem nem ismertek a rendezők. Aztán egy nap mégis felhívott Sas Tamás telefonon, akivel azelőtt nem is ismertük egymást, és felkért, hogy játsszak a Szinglik éjszakájában. Nem sokkal korábban látott egy beszélgetős műsorban és valahogy rámérzett. Meglátott bennem valamit.
– A filmbeli lányok megfogadják, hogy soha nem mennek férjhez. Tett valaha ilyen fogadalmat?
– Magányos gyerek voltam, ezért soha nem akartam egyedül élni. Volt több komoly kapcsolatom – ma mégis egyedül élek. Nem vagyok megkövült remete, vannak barátaim, sok szimpatikus emberrel találkozom. De a nagy érzések nem törnek rá minden nap az emberre. Annyiszor voltam már szerelmes életemben, hogy azon sem csodálkoznék, ha már soha többet nem lennék az.
– Milyen a filmbeli karaktere? Van hasonlóság a valódi énje és a szerepe között?
– Ez a film egy romantikus akcióvígjáték, a benne szereplő lányok élete szép és gondtalan. A Szinglik éjszakája nem boncolgat drámai mélységeket, az a célja, hogy szórakoztasson, kikapcsoljon. Zsófi külsőre olyan, mint én: egy nyúlánk, feltűnő csaj. Érzelmes, szókimondó, cicás, de mégis vagány, ugyanakkor érzelgős. Tini koromban voltam ilyen zabolátlan és bohó. Az életem azonban nem egy pöttyös lányregény, azóta sokkal komolyabb lettem. Remélem, Zsófi szerepe egy jó kezdete a filmes pályafutásomnak, és a jövőben lehetőségem lesz majd egy összetettebb karaktert is megformálni.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.